Polina Kalsina

Polina Olegovna Kalsina (o.s. Medvedeva, , s. 20. maaliskuuta 1989 Nižni Tagil) on venäläinen maastohiihtäjä. Kalsina on 172 senttimetriä pitkä ja painaa 59 kilogrammaa.

Kalsina debytoi maailmancupissa maaliskuussa 2010 Drammenin sprintissä sijoittuen sijalle 29. Näin ollen hän saavutti heti ensimmäiset maailmancupin pisteensä. Kalsinan paras sijoitus maailmancupin osakilpailussa on seitsemäs tila marraskuussa 2011 Roglan 10 kilometrin yhteislähtökilpailusta.

Alle 23-vuotiaiden MM-kilpailuista Kalsinalla on yksi hopea vuodelta 2012 10 kilometrin perinteisen hiihtotavan kilpailusta. Lahden MM-kilpailuissa 2017 hän sijoittui yhdistelmäkilpailussa 14:nneksi.

Lähteet 

Venäläiset maastohiihtäjät
Vuonna 1989 syntyneet
Elävät henkilöt